stanford-oval/wikipedia huggingface dataset:
Elämä Marsissa
Kemialliset jäljet

ALH 84001 on Etelämantereelta löytynyt marsperäinen meteoriitti. Vuonna 1996 tutkijaryhmä väitti, että siinä olisi mikroskooppisia, fossiileja muistuttavia rakenteita. Löytö sai osakseen sekä kannatusta että kritiikkiä; esimerkiksi meteoriitin saastuminen Maahan putoamisen jälkeen olisi ollut mahdollista, ja myös mikrofossiilien kokoa pidettiin liian pienenä. Myöhemmin samankaltaisia kuvioita löydettiin myös kahdesta muusta meteoriitista: Etelämantereelta löytyneestä Yamato 593:sta ja Egyptiin 1900-luvun alussa pudonneesta Nakhlasta.
Vuonna 2004 varmistettiin, että Marsin kaasukehästä oli löytynyt pieni määrä metaania (noin 10 osaa miljardissa). Koska metaanin tulisi säilyä planeetan kaasukehässä vain muutamia satoja vuosia, sen synnyn tulisi olla vakaata, että sitä olisi kaasukehässä pysyvästi. Arveltiin, että metaani olisi seurausta mikroskooppisten elämänmuotojen toiminnasta planeetan kuoren alla.
19. syyskuuta 2013 julkaistiin uudemman Curiosity-mönkijän havaintoihin perustuva tutkimustulos, jonka mukaan metaania olisi kaasukehässä vain murto-osa aiemmin Maasta tai avaruudesta käsin tehtyihin havaintoihin verrattuna.
Joulukuussa 2014 Curiosity löysi kivinäytteestä metaania ja perkloraattia. Jälkimmäinen yhdiste voi estää orgaanisen aineksen tunnistamisen. Kiven alkuperästä ei ole varmuutta.
Aiheesta muualla

Could Mars Rover Curiosity Infect Mars? (Arkistoitu – Internet Archive) (englanniksi)
Life on Mars Likely, Scientist Claims (englanniksi)
Uudet todisteet tukevat teoriaa: Maan elämä syntyi Marsissa
Elämää Mars planeetalla? (Arkistoitu – Internet Archive)
Veden arvioituja määriä Marsissa viime vuosimiljardeina.
Etelämantereelta löytyneestä marsilaisesta meteoriitista ALH 84001 epäiltiin aluksi löytyneen elämän merkkejä.
The Last Supper (Black Sabbath)

| The Last Supper Black Sabbath |
| --- | --- | --- |

DVD-julkaisun tiedot
 Äänitetty : tammikuu-helmikuu 1999
 Julkaistu: 15. kesäkuuta 1999
 Tuottaja(t): Jeb Brien, Tom Case ja Monica Hardimann
 Ohjaaja: Jeb Brien ja Monica Hardimann
 Tyylilaji: heavy metal
 Kesto: 01.46.00
Black Sabbathin muut julkaisut
| The Black Sabbath Story, Vol 2 1992 | The Last Supper 1999 | Tony Iommi - Inside Black Sabbath 1999 |
The Last Supper on Black Sabbath-yhtyeen konsertti-videojulkaisu vuodelta 1999. Se on kuvattu yhtyeen alkuperäiskokoonpanon Yhdysvaltain kiertueella samana vuonna. Konserttimateriaalin ohessa nähdään yhtyeen ja sen jäsenten haastatteluja.
Kappaleet

"War Pigs"
"N.I.B."
"Electric Funeral"
"Fairies Wear Boots"
"Into the Void"
"Sweet Leaf"
"Snowblind"
"After Forever"
"Dirty Women"
"Black Sabbath"
"Iron Man"
"Children of the Grave"
"Paranoid"
Muusikot

Ozzy Osbourne - laulu
Tony Iommi - kitara
Geezer Butler - basso
Bill Ward - rummut
Geoff Nicholls - kosketinsoittimet
Tiger Woods PGA Tour 09

| Tiger Woods PGA Tour 09 |
| --- | --- |

Kehittäjä:  EA Tiburon Exient Entertainment (PS2/PSP)
Julkaisija:  EA Sports
Pelisarja:  PGA Tour
Julkaistu:  NA 26. elokuuta 2008 AUS 28. elokuuta 2008 EU 29. elokuuta 2008 JP 25. syyskuuta 2008 (PS3, X360) KOR 23. tammikuuta 2009 (Wii) JP 19. maaliskuuta 2009 (Wii)
Lajityyppi:  urheilupeli
Pelimuoto:  yksinpeli, moninpeli
Ikäluokitus:  PEGI: 3 ESRB: E  
Alusta:  PlayStation 2, PlayStation 3, PlayStation Portable, Wii, Xbox 360
Jakelumuoto:  Blu-ray, DVD, UMD, optinen levy
Lisää peliartikkeleitaVideopelien teemasivulla
Infobox OK   : 
Tiger Woods PGA Tour 09 on golfpeli, jossa voi luoda oman käyttäjän, jolla voi pelata urapeliä jossa pystyy pelaamaan PGA tour tapahtumia, joista voi voittaa rahapalkintoja, tai Tiger challenges -muotoa jossa kerätään pisteitä pienistä tapahtumista. Peli julkaistiin Wiille nimellä Tiger Woods PGA Tour 09 All-Play.
Aiheesta muualla

Tiger Woods PGA Tour 09 MobyGamesissa (englanniksi)
Theatre Royal (Brighton)

Panoraamanäkymä näyttämöltä.
Theatre Royal on Brightonissa, Englannissa sijaitseva teatteri, jossa esitetään musikaaleja, näytelmiä, oopperaa ja balettia.
Vuonna 1806 Walesin prinssi antoi kuninkaallisen suostumuksen teatterin rakentamiselle. Teatteri avattiin kesäkuussa 1807, jolloin siellä esitettiin William Shakespearen Hamlet. Teatteri pärjäsi heikosti, kunnes näyttelijä Henry John Nye Chart osti sen vuonna 1854.
Theatre Royalin tulot ja maine kehittyivät, ja siitä tuli arvostettu tapahtumapaikka. Henry John Nye Chartin kuoltua vuonna 1876 hänen vaimonsa jatkoi teatterin johtajana. Hän oli yksi ensimmäisiä naispuolisia teatterinjohtajia.
Vuodesta 1999 lähtien Theatre Royal on ollut Ambassador Theatre Groupin omistuksessa. Teatteri juhli 200-vuotispäiväänsä vuonna 2007, jolloin Elisabet II vieraili teatterissa ja yksi aitioista nimettiin hänen mukaansa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
The G Files

| The G Files Warren G |
| --- | --- | --- |

Studioalbumin tiedot
 Äänitetty : 2008–2009
 Julkaistu: 29. syyskuuta 2009
 Formaatti: CD
 Tuottaja(t): Warren G
 Tyylilaji: hip hop
 Kesto: 49.36
 Levy-yhtiö: E1 Music, TLT Records
Warren G:n muut julkaisut
| In The Mid-Nite Hour 2005 | The G Files 2009 | Regulate... G Funk Era, Pt. II 2015 |
The G Files on yhdysvaltalaisen rap-artisti Warren G:n kuudes studioalbumi. Se julkaistiin 29. syyskuuta 2009.
Levyllä vierailee tunnettuja artisteja, kuten Snoop Dogg, Nate Dogg, Bishop Lamont, Ice Cube, Paul Wall, Lil Keke, Cassie Davis ja Blink-182:n rumpali Travis Barker.
Albumilta on julkaistu singlet "Ringtone" ja "Crush".
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro | 0.37 |  |  |  |  |  |  |  |
| 2. | The West Is Back (mukana Halla & Mr. Lucc)  | 3.19 |  |  |  |  |  |  |  |
| 3. | True Star (mukana BJ)  | 2.55 |  |  |  |  |  |  |  |
| 4. | Let's Get High (420 Anthem) (mukana Travis Barker & Black Nicc)  | 4.05 |  |  |  |  |  |  |  |
| 5. | 100 Miles and Runnin' (mukana Raekwon & Nate Dogg)  | 3.23 |  |  |  |  |  |  |  |
| 6. | Skate Skate (mukana Halla)  | 3.18 |  |  |  |  |  |  |  |
| 7. | Drinks Ain't Free | 3.32 |  |  |  |  |  |  |  |
| 8. | Swagger Rich (mukana Snoop Dogg & Cassie Davis)  | 3.30 |  |  |  |  |  |  |  |
| 9. | Suicide (mukana RBX)  | 4.15 |  |  |  |  |  |  |  |
| 10. | Masquerade (mukana Halla & Mr. Lucc)  | 4.30 |  |  |  |  |  |  |  |
| 11. | Hold On | 3.39 |  |  |  |  |  |  |  |
| 12. | What's Wrong (mukana Black Nicc & Halla)  | 3.51 |  |  |  |  |  |  |  |
| 13. | Ringtone | 4.38 |  |  |  |  |  |  |  |
| 14. | Crush (mukana Ray J)  | 4.04 |  |  |  |  |  |  |  |
Arvostelut

USA Today:
Aiheesta muualla

Albumin arvostelu Redrum-187 -sivustolla
Tehtaankoulu

Tehtaankoulu on historiallinen, teollisuuslaitoksen ylläpitämä koulu, joka huolehti tehtaan työntekijöiden lasten alkeisopetuksesta. Suomessa tehtaankouluja oli 1600-luvulta 1900-luvun puoliväliin. Pohjoismaiden ensimmäiset tehtaankoulut perustettiin Ruotsiin 1600-luvun alkupuolella. Vuosisadan puolivälissä niiden opetussuunnitelma oli jo varsin laaja sisältäen esimerkiksi latinan alkeisopetuksen. Näin oli muun muassa Ruotsissa Avestassa ja Kemiön Tjudassa. Tehtaankouluissa käytettiin 1800-luvun alkupuoliskolla Bell–Lancasterin opetusjärjestelmää, jossa varttuneemmat oppilaat opettajan johdolla opettivat aloittelevia koululaisia. Järjestelmää käytettiin vielä 1867 perustetussa Forssan tehtaan koulussa, mutta se väistyi kansakoulujärjestelmän kehittyessä.
Suomen 1850- ja 1860-luvulla perustetuista yksityiskouluista melkein puolet oli tehtaankouluja, eniten niitä oli Savossa ja Karjalassa. Eräät tehtaat ottivat käyttöön paikallisen oppivelvollisuuden määräämällä työntekijänsä lähettämään lapsensa tehtaankouluun. Kansakouluasetus säädettiin 1866 ja vuosisadan loppua kohden tehtaankouluja alettiin muuttaa kunnallisiksi kansakouluiksi. Suomen viimeinen tehtaan ylläpitämä kansakoulu oli Janakkalan Tervakoskella. Se siirtyi kunnan hoitoon 1950.
Kirjallisuutta

Eelis Aurola: Suomen tehtaankoulut 1636–1881, omakustanne, Forssa 1961, Helsingin yliopiston väitöskirja. Julkaistu myös Suomen historiallisen seuran julkaisusarjassa Historiallisia tutkimuksia numerolla 61.
Ek Ladki Ko Dekha Toh Aisa Laga

| Ek Ladki Ko Dekha Toh Aisa Laga |
| --- | --- |

Ohjaaja:  Shelly Chopra Dhar
Käsikirjoittaja:  Gazal Dhaliwal Shelly Chopra Dhar
Tuottaja:  Vidhu Vinod Chopra
Säveltäjä:  Rochak Kohli
Kuvaaja:  Himman Dhamija
Leikkaaja:  Ashish Suryavanshi
Pääosat:  Anil Kapoor Sonam K. Ahuja Rajkummar Rao Juhi Chawla
Valmistustiedot
Valmistusmaa:  Intia
Tuotantoyhtiö:  Fox Star Studios Rajkumar Hirani Films Vinod Chopra Productions
Levittäjä:  Star Studios Netflix
Ensi-ilta:  1. helmikuuta 2019
Kesto:  120 min
Alkuperäiskieli:  hindi
Aiheesta muualla
IMDb 
Elonet
AllMovie
Infobox OKNimi-testi OK: 
Ek Ladki Ko Dekha Toh Aisa Laga (suom. ”Mitä tunsin kun näin tytön”) on vuonna 2019 ensi-iltansa saanut intialainen hindinkielinen draamakomediaelokuva, jonka ohjasi Shelly Chopra Dhar. Pääosia näyttelivät Anil Kapoor, Sonam K. Ahuja, Rajkummar Rao ja Juhi Chawla. Elokuva kertoo Sweety Chaudharysta, joka yrittää kertoa lesboudestaan konservatiiviselle punjabiperheelleen.
Useista positiivisista arvosteluista huolimatta Ek Ladki Ko Dekha Toh Aisa Laga ei ollut kaupallinen menestys Intiassa, mutta se pääsi teatterilevitykseen Suomessa.
Näyttelijät

| 0 | 1 | 2 |
| --- | --- | --- |
|  Anil Kapoor  | … |  Balbir Chaudhary   |
|  Sonam K. Ahuja  | … |  Sweety Chaudhary   |
|  Rajkummar Rao  | … |  Sahil Mirza   |
|  Juhi Chawla  | … |  Chatro   |
|  Abhishek Duhan  | … |  Babloo Chaudhary   |
|  Regina Cassandra  | … |  Kuhu   |
|  Madhumalti Kapoor  | … |  Beeji   |
|  Seema Pahwa  | … |  Billauri   |
|  Brijendra Kala  | … |  Chaubey   |
|  Alka Kaushal  | … |  Sahilin äiti   |
|  Kanwaljit Singh  | … |  Sahilin isä   |
|  Akshay Oberoi  | … |  Raza   |
|  Sandeep Kapoor  | … |  Joginder   |
|  Sara Arjun  | … |  12-vuotias Sweety Chaudhary   |
|  Dilnoor  | … |  8-vuotias Sweety Chaudhary   |
Soundtrack

Kaikki sävellykset Rochak Kohli.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Ek Ladki Ko Dekha Toh Aisa Laga” | Rochak Kohli, Darshan Raval | 2.35 |  |  |  |  |  |  |
| 2. | ”Gud Naal Ishq Mitha” | Harshdeep Kaur, Navraj Hans | 3.39 |  |  |  |  |  |  |
| 3. | ”Good Morning” | Vishal Dadlani, Shannon Donald | 3.21 |  |  |  |  |  |  |
| 4. | ”Chitthiye” | Kanwar Grewal | 5.22 |  |  |  |  |  |  |
| 5. | ”House Party Song” | Sukhwinder Singh, Arjun Kanungo, Parry G | 2.52 |  |  |  |  |  |  |
|  |  |  | 17.49 |  |  |  |  |  |  |
Arviot

The Guardian:
India Today:
NDTV:
Hindustan Times:
Times Now:
The Times of India:
Aiheesta muualla

Ek Ladki Ko Dekha Toh Aisa Laga Internet Movie Databasessa (englanniksi)
Ek Ladki Ko Dekha Toh Aisa Laga Elonet.
Ek Ladki Ko Dekha Toh Aisa Laga AllMoviessa. (englanniksi)
The Antidote (Moonspellin albumi)

| The Antidote Moonspell |
| --- | --- | --- |

Studioalbumin tiedot
 Julkaistu: 29. syyskuuta 2003
 Tuottaja(t): Hiili Hiilesmaa & Moonspell
 Tyylilaji: goottimetalli, black metal
 Kesto: 54.30
 Levy-yhtiö: Century Media
Moonspellin muut julkaisut
| Darkness and Hope 2001 | The Antidote 2003 | Memorial 2006 |
Singlet albumilta The Antidote
 ”Everything Invaded” Julkaistu: 28. heinäkuuta 2003
The Antidote on Moonspellin seitsemäs studioalbumi, joka julkaistiin 29. syyskuuta 2003. Albumilla on vaikutteita mm. black metal-musiikista. Albumin kappaleella ”As We Eternally Sleep on It” käytetään myös urkuja.
Kappale ”Everything Invaded” julkaistiin singlenä, ja siitä kuvattiin musiikkivideo.
Kappaleet

Kaikki kappaleet sanoittanut Fernando Ribeiro.
In and Above Men – 4.11
From Lowering Skies – 5.25
Everything Invaded – 6.16
The Southern Deathstyle – 4.07
Antidote – 4.45
Capricorn at Her Feet – 6.04
Lunar Still – 6.55
A Walk on the Darkside – 4.44
Crystal Gazing – 4.52
As We Eternally Sleep on It – 7.11
Kokoonpano

Fernando Ribeiro – laulu
Ricardo Amorim – kitarat
Niclas Etelävuori – basso
Mike Gaspar – rummut
Pedro Paixão – kosketinsoitin, samplet, kitarat
Arvostelut

AllMusic:
Chronicles of Chaos: 9/10
Desibeli.net:
Imperiumi.net:
Soundi:
Aiheesta muualla

The Antidote (Moonspellin albumi) Discogsissa. (englanniksi)
Albumi The Antidote (Moonspellin albumi) Encyclopaedia Metallum -sivustolla (englanniksi)
Moonspell
| --- | --- |
Studioalbumit:   Wolfheart  Irreligious  Sin/Pecado  The Butterfly Effect  Darkness and Hope  The Antidote  Memorial  Night Eternal  Alpha Noir/Omega White  Extinct  1755  Hermitage 
Kokoelmat:   The Great Silver Eye  Under Satanæ 
Livealbumit:   Lusitanian Metal  Lisboa Under the Spell 
EP:t:   Under the Moonspell  2econd Skin
The Shard

| The Shard |
| --- | --- |

Tiedot
Sijainti:  Southwark, Lontoo
Koordinaatit:  51°30′16″N, 0°5′12″W
Rakennettu:  2009–2012
Avajaiset:  1. helmikuuta 2013
Tila:  valmis
Yritykset
Omistaja:  Qatar (95 %) Sellar Property Group (5 %)
Tekniset tiedot
Kerroksia:  95
Kerrospinta-ala:  110 000 m²
Hissien määrä:  44
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
The Shard on pilvenpiirtäjä Lontoossa, Isossa-Britanniassa. Valmistuttuaan 310 metriä korkea pilvenpiirtäjä oli Euroopan korkein. Teräksestä ja lasista rakennetussa The Shardissa on toimistotiloja, ravintoloita, kauppoja, viiden tähden hotelli sekä kymmenen luksusasuntoa. The Shardin 244 metrin korkeudella olevalta näköalatasanteelta voi kirkkaana päivänä nähdä jopa 60 kilometrin päähän. Arkkitehti Renzo Pianon suunnittelema rakennus valmistui helmikuussa 2013.
The Shard korvasi tontilla aiemmin sijainneen 24-kerroksisen Southwark Towersin.
Aiheesta muualla

Kuvia tai muita tiedostoja aiheesta The Shard Wikimedia Commonsissa
Theo Loevendie

Theo Loevendie
Theo Loevendie (s. 17. syyskuuta 1930 Amsterdam) on alankomaalainen säveltäjä, pianisti ja saksofonisti. Hän on toiminut sekä jazzin että klassisen musiikin parissa.
Loevendie on urallaan toiminut lukuisissa kokoonpanoissa ja yhtyeiden johdossa. Hänestä tuli yksi johtavista alankomaalaisista jazzmuusikoista. Hän on säveltänyt konserttoja pianolle (1996), viululle (1998) ja klarinetille. Vuodelta 2002 on Loevendien teos Seyir 25:lle länsimaiselle ja ei-länsimaiselle soittimelle. Hänen muita teoksiaan ovat laulusarja Six Turkish folkpoems (1977), De Nachtegaal (1979) ja orkesteriteos Flexio (1979).
1980–1990-luvuilla Loevendie sai näkyvyyttä oopperasäveltäjänä. Hänen oopperoidensa joukossa ovat Johnny en Jones ja Spinoza. Vuonna 2016 Amsterdamin kaupunki myönsi Loevendielle Andreaspenningin.
Elsa Beskow

| Elsa Beskow> Elsa Maartman |
| --- | --- |

Henkilötiedot
Syntynyt: 11. helmikuuta 1874 Tukholma
Kuollut: 30. kesäkuuta 1953 (79 vuotta) Djursholm
Ammatti:  kirjailija, kuvittaja
Vanhemmat:  Bernt Maartman ja Augusta Fahlstedt
Puoliso:  Fredrik Natanael Beskow
Lapset:  Stig, Gunnar, Börje, Bo Viktor, Göran ja Dag Natanael
Kirjailija
Tuotannon kieli: ruotsi
Aikakausi:  1901–1952
Aiheet:  sadut, kertomukset
Esikoisteos:  Pikku Puten seikkailu mustikkametsässä (Puttes äventyr i blåbärsskogen, 1901)
Muuta tietoa
 Elsa Beskow -palkinto myönnetään vuosittain edellisen vuoden parhaasta lasten kuvakirjasta tai parhaiten kuvitetusta lastenkirjasta. 
Aiheesta muualla
Löydä lisää kirjailijoitaKirjallisuuden teemasivulta
Elsa Beskow (s. Maartman 11. helmikuuta 1874 Tukholma – 30. kesäkuuta 1953 Djursholm) oli ruotsalainen kirjailija, satukirjailija, kuvittaja ja maalari.
Elämä ja ura

Beskowin vanhemmat olivat liikemies Bernt Maartman (1841–1889) ja opettaja Augusta o.s. Fahlstedt (1850–1915). Isä ajautui konkurssiin 1875, jolloin perhe joutui muuttamaan Tukholman syrjäisempiin osiin. Elsa Beskowin isän suku Maartman on lähtöisin Norjasta.
Lapsuudessa Beskowille oli hyvin merkityksellinen henkilö hänen isoäitinsä, joka kertoi satuja. Kun Elsa Beskow oli 13-vuotias, hänen isoäitinsä kuoli; Beskowin mukaan hänen onnellinen lapsuutensa päättyi tähän. Hänen isänsä kuoli 1889, ja sisar Malin, jonka kanssa Beskow aloitti samaan aikaan Teknillisen koulun taideteollisella osastolla, kuoli 1907. Zacharias Topelius oli hänen lempisatukirjailijansa.
Elsa Beskow avioitui 1897 taideopiskelija Fredrik Natanael Beskowin kanssa. Natanael Beskow päätti myöhemmin ryhtyä teologiksi ja hän suoritti tohtorintutkinnon. Beskowien esikoispoika Dag kuoli 1922. Beskowien toinen poika on taiteilija Bo Beskow.
Elsa Beskow on Ruotsin tunnetuimpia lastenkirjailijoita ja kuuluu John Bauerin ja Alice Tegnérin rinnalla Ruotsin lastenkirjallisuuden perustajiin. Hän kirjoitti ja kuvitti nelisenkymmentä lastenkirjaa; suomeksi niistä on ilmestynyt 29. Hän osallistui 1930-luvulla Ruotsin koulujen uuden lukukirjan suunnitteluun. Hän oli taitava kuvittaja ja kuvitti kaikki omat kirjansa. Hänen kuolemansa jälkeen tyyliä pidettiin vanhanaikaisena, mutta vuosien mittaan suosio on kasvanut ja nykyään kirjoista otetaan yhä uusia painoksia.
Beskowin ammatillinen läpimurto tapahtui 1901 kirjalla Puttes äventyr i blåbärsskogen. Hän teki yhteistyötä muun muassa Jeanna Oterdahlin kanssa ja teki kuvituksia Oterdahlin lauluteksteihin kirjaan Blommornas bok. Hänen viimeinen kirjansa Röda bussen och gröna bilen ilmestyi 1952.
Ruotsin Postilaitos julkaisi 1960 postimerkkisarjan Ruotsalaisia satuja, ja yhden merkin aihe on peräisin Beskowin kirjasta Pelles nya kläder.
Elsa Beskow -palkinto myönnetään vuosittain edellisen vuoden parhaasta lasten kuvakirjasta tai parhaiten kuvitetusta lastenkirjasta. Palkinnon sai 2005 Kristina Digman tuotannostaan. Ensimmäisen kerran se myönnettiin 1958, jolloin sen sai Tove Jansson.
Norwegian Air Shuttle on maalauttanut Beskowin kuvan yhden Boeing 737-800 -koneensa pyrstöön.
Tuotanto > Suomennettuja

Pikku-Matin marjamatka. Enok Rytkönen, kuvat piirtänyt Elsa Beskow. Otava, 1938.
Lentoretki kaukaiseen maahan, suom. Irja Malmila.  Gummerus, 1948.
Satukirja, suom. Marja Bäckman. WSOY, 1958.
Tonttulan lapset, suom. Eila Kivikk’aho. Gummerus, 1965.
Petterin ja Lotan seikkailut, suom. Eila Kivikk'aho. Gummerus, 1973.
Setä Sinisen uusi vene, suom. Eila Kivikk'aho. Gummerus, 1973.
Täti Vihreä, täti Ruskea ja täti Sinipunainen, suom. Eila Kivikk'aho. Gummerus, 1973.
Pikku Lassi puutarhassa, suom. Eila Kivikk'aho. Gummerus, 1974.
Pikku Puten seikkailu mustikkametsässä, suom. Eila Kivikk'aho. Gummerus, 1974.
Auringonmuna, suom. Eila Kivikk'aho. Gummerus, 1974.
Ollin hiihtoretki, suom. Eila Kivikk'aho. Gummerus, 1975.
Petterin ja Lotan joulu, suom. Eila Kivikk'aho. Gummerus, 1975.
Pellen uudet vaatteet, suom. Eila Kivikk'aho. Gummerus, 1978.
Peukalo-Liisa, H. C. Andersenin satu, suom. Eeva-Liisa Manner. Gummerus, 1980.
Pikku-Tommin kalaretki, suom. Eila Kivikk'aho. Gummerus, 1980.
Elsa Beskowin satuja, valikoima, suom. Liisa Ryömä. Gummerus, 1982.
Nappu, Nutta ja pikku Terho, suom. Eila Kivikk'aho. Gummerus, 1983.
Punaisen tuvan Annika, suom. Maarit Sinervo. Gummerus, 1983.
Herra Petterin talo, suom. Eila Kivikk'aho. Gummerus, 1984.
Hattulan väki : saturuno - ja lapsi saa täydentää sen riimit, suom. Eila Kivikk'aho. Gummerus, 1984.
Vuosisatu, suom. Eila Kivikk'aho. Gummerus, 1984.
Kukkaisjuhla, suom. Eila Kivikk'aho. Gummerus, 1985.
Täti Ruskean syntymäpäivä, suom. Eila Kivikk'aho. Gummerus, 1985.
Aakkosmatka, suom. Eila Kivikk'aho. Gummerus, 1987.
Beskowin satuvakka, suom. Liisa Ryömä. Gummerus, 1987.
Minun päiväkirjani. Gummerus, 1987.
Pikkuveljen purjevene, suom. Eila Kivikk'aho. Gummerus, 1988.
Ruususuu ja pikkuhirvi, suom. Eila Kivikk'aho. Gummerus, 1988.
Herra Petteri, suom. Eila Kivikk'aho. Gummerus, 1989.
Sesselin seikkailu : saturuno - ja lapsi saa täydentää sen riimit, suom. Eila Kivikk'aho. Gummerus, 1989.
Tätien sadut, suom. Eila Kivikk'aho.  Gummerus junior, 1991.
Lohikäärme vie aikojen taa, suom. Eila Kivikk'aho. Lasten parhaat kirjat, 1995.
Satu pikku, pikku eukosta, suom. Paula Karlsson. Gummerus, 1997.
Petteri ja Lotta, suom. Eila Kivikk'aho. Gummerus, 2008.
Tuotanto > Ruotsiksi

Sagan om den lilla, lilla gumman, 1897
Barnen från Solbacka, 1898
Puttes äventyr i blåbärsskogen, 1901
Gnällmåns, 1905
Olles skidfärd, 1907
Mors Lilla Olle
Tummelisa
Tomtebobarnen, 1910
Pelles nya kläder, 1912
Blomsterfesten i täppan, 1914
Sagbok, 1915
Görans bok, 1916
Tant Grön, tant Brun och tant Gredelin, 1918
Muntergök, 1919
Lasse liten i trädgården, 1920
Lillebrors segelfärd, 1921
Borgmästar Munte
Bubbelemuck, 1921
Farmors lapptäcke, 1922
Resan till landet Längesen, 1923
Sagan om den lilla hinden, 1924
Tant Bruns födelsedag, 1925
Kistan på herrgårdsvinden, 1926
Årets saga, 1927
Jan och alla hans vänner, 1928
Petter och Lotta på äventyr
Hattstugan, 1930
Farmor och Fjunlätt, 1930
Solägget, 1932
Sagan om den nyfikna abborren, 1933
Sessalätt, 1934
Beskow-Siegwald: Vill du läsa?, 1935-1937
Läsebok för folkskolan
Ocke, Nutta och Pillerill, 1939
Duktiga Annika, 1941
Farbror Blås födelsedag, 1942
Det hände en gång, 1944
Röda bussen gröna bilen, 1952
Sarja maalauskirjoja: Vill du måla?
Tuotanto > Kuvituksia muiden satuihin

Blommornas bok till Jeanna Oterdahls text
Lilla Rosa och Långa Leda
Vallpojken och älvekungen
Prins Hatt under jorden
Kirjallisuutta

Hammar, Stina: Solägget: Fantasi och verklighet i Elsa Beskows konst, 2002. Teoksen ensimmäinen painos ilmestyi 1958, mutta tässä uudistetussa laitoksessa on mukana myös muun muassa Elsan ja Natanaelin kirjeenvaihtoa.
Sjögren, Margareta: Elsa Beskow och hennes värld. Bonnier, 1984.
Aiheesta muualla

Elsabeskow.se
Elsa Beskowista tietoa. (englanniksi)
Elsa Beskow -palkinto (Arkistoitu – Internet Archive)
Elsa Beskow Europeanassa
Elsa Beskow maalattuna Norwegian Air Shuttlen lentokoneen Boeing 737 pyrstöön.
The Theatre

The Theatre ('Teatteri') oli Lontoon ulkopuolelle 1576 rakennettu teatteri, jossa esitettiin muun muassa William Shakespearen näytelmiä ja jossa hän itsekin näytteli seurueessa nimeltä Lord Chamberlain's Men. Erimielisyydet omistajan kanssa saivat seurueen siirtymään 1597 Curtain-teatteriin. Itse rakennus purettiin ja siirrettiin 1598 Thamesjoen toiselle puolelle The Globen rakennusmateriaaliksi.
The Theatren jäänteitä on kaivettu esiin sen jälkeen kun The Tower Theatre Company osti tontin rakentaakseen siihen itselleen teatterin. He pyysivät arkeologeja tutkimaan paikan, jolloin paljastui että paikalla oli ollut The Theatre, mutta sieltä löytyi myös aiemmin keskiajalla toimineen panimon jäänteitä.
The Theatre on Lontoon ensimmäinen teatterirakennus. The Red Lion oli toiminut laitosteatterina, mutta sitä ei ollut alun perin rakennettu teatteriksi. Teatterin rakentamisessa oli mukana Red Lionin omistaja John Brayne ja hänen lankonsa James Burbage. Kun Curtain rakennettiin lähistölle, seudusta oli tulossa Lontoon huvielämän keskus, joskin syntisenä pidetty. Lähellä oli myös teatteri nimeltä The Rose (1587), jota parhaillaanmilloin? kaivetaan esiin. Teatterit rakennettiin Lontoon ulkopuolelle juuri siksi, että haluttiin välttää paheksujien toimenpiteitä. .
Romeon ja Julian uskotaan saaneen ensiesityksensä The Theatressa, ja siellä on esitetty tiettävästi myös Venetsian kauppiasta. The Theatrelle kirjoittivat näytelmiä myös Christopher Marlowe ja Thomas Kyd.
Uuden teatterin rakentaminen aloitettiin 2012.
Aiheesta muualla

The Theatren kotisivu
Televa

Televa oli valtion omistama tietoliikennealan yritys. Sen toiminta alkoi 1945 Espoon Leppävaarassa, Mäkkylän kaupunginosassa, vaikkakin sen juuret ulottuvat vuoteen 1925 saakka. Vuonna 1974 Televan tuotanto laajeni Äänekoskelle.
Yrityksellä oli 1970-luvulla merkittävä rooli digitaalisen DX 200 -puhelinkeskuksen kehittämisessä, josta tuli merkittävä vientituote Nokialle ja jolla oli merkittävä rooli matkapuhelinverkoissakin.